Ապրիր և թող մյուսներին մեռնել (վեպ)

«Ապրիր և թող մյուսներին մեռնել» (), Յան Ֆլեմինգի երկրորդ վեպը բրիտանական գործակալ Ջեյմս Բոնդի մասին։

Դիպաշար (սյուժե) 
Ծանոթացե՛ք, Ջեյմս Բոնդ։ Անթերի, փայլուն կրթություն ստացած գեղեցկատես տղամարդ։ Բացառիկ անգութ է և մահացու վտանգավոր։
Ընկերներին վտանգի մեջ չեն լքում։ Այդ իսկ պատճառով Բոնդին է վիճակված գլուխ հանել խճճված գործից, որի առջև ընկրկել են իր անդրօվկիանոսյան գործընկերները ԿՀՎ-ից և ՀԴԳ-ից։ 007 գործակալին սպասվում է հափշտակող և մահացու վտանգավոր մի ճամփորդություն դեպիի Ամերիկա, որի ընթացքում նա պետք է ծանոթանա աֆրոամերիկյան մաֆիայի պարագլխի հետ, այցելի էկզոտիկ Կարիբյան կղզիներ և նույնիսկ իր մաշկի վրա զգա Վուդուի քրմերի կախարդանքը։

ՀԴԳ-ն, ԿՀՎ-ն և ՄԻ-6-ը Բիգ մականունով սևամորթ հանցագործին կասկածում են խորհրդային հետախուզության հետ համագործակցության մեջ։ Բուոնապարտե Իգնասիա Գալլիան (ԲԻԳ) Ֆրանսիայում ամերիկյան հակահետախուզության նախկին գործակալ է, իսկ այժմ Հարլեմում մաֆիայի պարագլուխը՝ «Սև սարդ» կախարդող սեկտայի ղեկավարը, սևամորթ աշխատողների միջոցով վերահսկում է ԱՄՆ տրանսպորտային համակարգը։ Իր լրտեսական ցանցը պարոնը Բիգը ֆինանսավորում է լեգենդար ծովահեն Հենրի Մորգանի գանձերի շնորհիվ՝ վաճառելով գտնված պահեստից ոսկե մետաղադրամներ։ Հենց վերջիններիս ի հայտ գալը ԱՄՆ «սև շուկայում» խթան հանդիսացավ համատեղ հետաքննության համար, որին մասնակցում են Ֆելիքս Լեյթերը և իհարկե Ջեյմս Բոնդը։

Կերպարներ 
 Ջեյմս Բոնդ / Գործակալ 007 — գլխավոր հերոս
 Պարոն Բիգ / Բուոնապարտե Իգնասիա Գալլիա — գլխավոր չարագործ
 Սոլիտեր — Բոնդի սիրեցյալը
 Թիի Հիի Ջոնսոն — երկրորդական չարագործ
 Ֆելիքս Լեյթեր — Բոնդի ընկերը
 Մ — Բոնդի ղեկավարը
 Քվորել — Բոնդի դաշնակիցը
 Փսփսան — երկրորդական չարագործ
 Ջոն Սթրենջվեյզ — Բոնդի դաշնակից
 Միսս Մանիպեննի — Բոնդի դաշնակից

Էկրանավորում 
Ապրիր և թող մյուսներին մեռնել ֆիլմը Ջեյմս Բոնդի դերում դեբյուտային էր Ռոջեր Մուրի համար։ Հետաքրքրական է, որ գրքից որոշ տեսարաններ հայտնվել են այլ ֆիլմերում. տեսարանը, որտեղ Բոնդին և Սոլիտերին պարանով կապած քարշ են տալիս մոտորանավակի հետևից, հայտնվեց «Միայն քո աչքերի համար» (1981) ֆիլմում, իսկ Ֆելիքս Լայթերի և շնաձկան հետ տեսարանը հանգրվանեց «Սպանության արտոնագիր» (1989) ֆիլմում։ 1973 թվականին նկարահանված ֆիլմում գրքից օգտագործված են միայն ընդհանուր սյուժետային գծերն ու կերպարները։ Ֆիլմում գլխավոր չարագործի իրական անունը դոկտոր Քանանգա է, և ոսկեդրամների փոխարեն նա զբաղվում է հերոինի տարածմամբ։ Ռոզի Քարվերը՝ Հարոլդ Սթրաթերի և լուիզիանական շերիֆ Ջ՚. Ու. Փեփերի սևամորթ գործակալը, գրքում չկար։

Տե՛ս ֆիլմերը 
 «Ապրիր և թող մյուսներին մեռնել» — 1973 — Բոնդի դերում Ռոջեր Մուր
 «Միայն քո աչքերի համար» — 1981 — Բոնդի դերում Ռոջեր Մուր
 «Սպանության արտոնագիր» — 1989 — Բոնդի դերում Թիմոթի Դալթոն

Արտաքին հղումներ 
 Յան Ֆլեմինգի ստեղծագործությունները և առաջին հրատարակությունները
 

Յան Ֆլեմինգի վեպեր
Գրքեր Ջեյմս Բոնդի մասին
Անգլերեն վեպեր
1954 վեպեր
Էկրանավորված բրիտանական վեպեր